Agenţii de la Poliția locală dintr-o comună brașoveană au recuperat doi cai care încurcau circulaţia şi i-au înhămat la maşina de serviciu.

Agenţii locali din comuna Tărlungeni, au fost trimişi să recupereze de pe un câmp din afara localităţii doi cai lăsaţi nesupravegheaţi. Aceştia ar fi pus în pericol circulaţia pe drumul care leagă Tărlungeni de Săcele.

Ca să-i poată aduce în siguranţă în localitate, poliţiştii au improvizat un ham şi au legat caii de maşină. Imaginea cu cei doi cai traşi de maşina Poliţiei Locale a făcut deliciul şoferilor care treceau prin zonă şi care s-au oprit să îi filmeze sau să îi fotografieze.

Finalul poveştii e mai puţin fericit pentru stăpânii animalelor: cei doi cai au ajuns în siguranţă în curtea Primăriei Tărlungeni şi aşteaptă fie ridicaţi, dar numai după ce proprietarii vor achita o amendă de 500 de lei pentru că au lăsat animalele nesupravegheate.